Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13239

b) A Doppler VOR esetében a 9960 Hz-es segédvivő frekvencia amplitúdó moduláció százaléka nem lépheti túl a 40 százalékot akkor, amikor azt a VOR-tól legalább 300 méterre (1 000 láb) lévő pontban mérik. 3.3.5.7 Ahol 50 kHz-es csatorna kiosztású VOR-t alkalmaznak, ott a 9960 Hz-es összetevő harmonikusainak oldalsáv szintje a kisugárzott jelben nem haladhatja meg a következő, a 9 960 Hz-es oldalsáv szinthez viszonyított szinteket: Segédvivő frekvencia Szint 9 960 Hz 0 dB referencia második harmonikus -30 dB harmadik harmonikus -50 dB negyedik harmonikus és fölötte -60 dB 3.3.6 Beszédüzem és azonosítás 3.3.6.1 Ha a VOR egyidejűleg föld-levegő távközlési csatornát is biztosít, akkor annak ugyanazon a rádiófrekvenciás vivőn kell lennie, mint amelyet a navigációs feladatra használnak. Az ezen a csatornán történő sugárzásnak vízszintesen polarizáltnak kell lenni. 3.3.6.2 A távközlési csatornán a vivőfrekvencia csúcs modulációs mélysége nem lehet 30 százaléknál nagyobb. 3.3.6.3 A beszédcsatorna hangfrekvenciás karakterisztikájának az 1 000 Hz-es szinthez viszonyítva 3 dB-en belül kell lenni a 300 Hz-től a 3 000 Hz-ig terjedő tartományban. 3.3.6.4 A VOR-nak biztosítania kell az azonosító jel egyidejű továbbítását is ugyan azon a rádiófrekvenciás vivőn, amelyet a navigációs feladatra használnak. Az azonosító jel sugárzása vízszintesen polarizált kell, hogy legyen. 3.3.6.5 Azonosító jelként a két, vagy három betűből álló Nemzetközi Morse kódjeleket kell használni. Ezt percenként körülbelül 7 szónak megfelelő ütemben kell leadni. A jelet minden 30 másodpercben legalább egyszer meg kell ismételni, és a moduláló hang 1 020 Hz-es kell, hogy legyen, plusz, vagy mínusz 50 Hz-en belüli eltéréssel. 3.3.6.5.1 Ajánlás. - Az azonosító jelet minden 30 másodpercben legalább háromszor célszerű leadni, ezen időperióduson belül egyenlő időközökben. Ezen azonosító jelek egyike hang alapú azonosítás is lehet. Megjegyzés. - Ahol a későbbi 3.5.2.5 pont szerint a VOR és a DME együtt kerül telepítésre, ott a következőkben a 3.5.3.6.4 pontban megadott előírások vonatkoznak a VOR azonosító jelére. 3.3.6.6 Az a modulációs mélység, amellyel az azonosító jelkód modulálja a rádiófrekvenciás vivőt, közel kell, hogy legyen a 10 százalékhoz, de nem lépheti túl azt, kivéve ott, ahol távközlési csatorna nincs, itt megengedhető kell, hogy legyen az azonosító jelkóddal történő moduláció 20 százalékot meg nem haladó értékűre való megnövelése. 3.3.6.6.1 Ajánlás. - Ha a VOR egyidejűleg föld-levegő távközlési csatornát is biztosít, akkor az azonosító kódjel modulációs mélysége 5 plusz, vagy mínusz 1 százalékos kell, hogy legyen, a beszédüzem kielégítő minőségének biztosítása érdekében. 2007/70/II. szám 3.3.6.7 A beszéd adása semmiképpen sem zavarhatja az alapvető navigációs funkciót. Amikor beszéd kerül kisugárzásra, akkor az azonosító kódot nem lehet elnyomni. 3.3.6.8 A VOR rendszer vevőjének működése lehetővé kell, hogy tegye a venni kívánt jel biztos azonosítását az előírt fedéshatárokon belül előforduló jelviszonyok között, valamint a fenti 3.3.6.5, 3.3.6.6 és a 3.3.6.7 pontban előírt modulációs paraméterek mellett. 3.3.7 Felügyelő rendszer 3.3.7.1 A sugárzási erőtérben elhelyezett megfelelő berendezésnek jeleket kell biztosítani egy automatikus felügyelő rendszer működéséhez. A felügyelő rendszernek riasztó jelzést kell továbbítania egy ellenőrző pontra, és vagy el kell távolítania az azonosító és navigációs összetevőket a vivőfrekvenciáról, vagy pedig meg kell szűntetnie a sugárzást, amint a meghatározott feltételekhez képest az alábbiakban felsorolt eltérések bármelyike, vagy azok kombinációja előfordul:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes